**DECIZIEI ETAPEI DE INCADRARE**

## Nr. ............../..............05.2019

**PROIECT**

Ca urmare a solicitarii de emitere a acordului de mediu adresate de **S.C MACIN GAZ SRL reprezentata prin Albu Catalin Constantin**, cu sediul in oras Macin, str. Malului, nr. 2A, jud Tulcea, inregistrata la APM Tulcea cu nr. 1523/05.02.2019, a depunerii memoriului de prezentare, inregistrat la A.P.M. Tulcea cu nr. 3671/13.03.2019 si a completarilor ulterioare nr. 4772/29.03.2019, 5582/10.04.2019, in baza:

- **Legii nr. 292/2018** privind evaluarea impactului anumitor proiecte publice si private asupra mediului

- **Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr.49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 07.05.2019, ca proiectul **„EXTINDERE RETEA GAZE NATURALE REDUSA PRESIUNE SI BRANSAMENTE LA RETEA- STR. PETRU RARES, AGRICULTORI, NIFON BALASESCU”,** propus a se amplasa in intravilanul localitatii Macin, str. Petru Rares, Agricultori, Nifon Balasescu, Gh. Munteanu Murgoci, jud. Tulcea, **nu se supune evaluarii impactului asupra mediului.**

**Justificarea prezentei decizii:**

I. Motivele pe baza carora s-a stabilit neefectuarea evaluarii impactului asupra mediului sunt urmatoarele:

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, anexa nr.2, la punctul 10 lit. i) instalatii de conducte pentru gaz si petrol si conductele pentru transportul fluxurilor de dioxid de carbon in scopul stocarii geologice, altele decât cele prevazute in anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-04-07#p-275167869), si la punctul 13 lit. a) orice modificari sau extinderi, altele decât cele prevazute la [pct. 24](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-04-07#p-275167933) din anexa nr. 1, ale proiectelor prevazute in anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-04-07#p-275167869) sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului.

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, nu sunt de natura a genera un impact semnificativ asupra mediului.

c) proiectul propus nu intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, deoarece amplasamentul nu se afla in interiorul unei arii protejate de interes comunitar.

d) proiectul propus nu intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**

Amplasamentul este situat in intravilanul localitatii Macin, str. Petru Rares, Agricultori, Nifon Balasescu, Gh. Munteanu Murgoci, jud. Tulcea.

Proiectul propune extinderea retelei de gaze naturale prin racordarea in conducta de gaz existenta in strada Alexandru Lapusneanu Dn 90mm, conducta urmând traseul pe strada Petru Rares, la intersesctia cu strada Ghe. M. Murgoci se va ramifica catre stânga (spre intersectia cu str. Florilor) aproximativ 30 ml, apoi va continua traseul pe strada P. Rares pâna la intersectia cu stada Agricultori, traseul fiind deviat spre dreapta pâna la intersectia cu strada Nifon Balasescu (228 ml), continuund inca 370 ml pe strada Agricultori. Conducta va fi din polietilena PE 100 SDR 11, Dn 63mm, l = 1228 m (extindere executata in carosabil).

Conducta de gaze naturale se amplaseaza subteran, numai in domeniul public, cu respectarea Legii 18/1991, republicata in 2008 si respectarea Normelor Tehnice pentru Proiectarea, Executia si Exploatarea sistemelor de alimentare cu gaze naturale –aprobate cu Ordinul ANRE nr.5/2018, precum si cu respectarea prevederilor din avizele de amplasament emise de catre detinatorii de utilitati si de catre administratorul domeniului public.

**Lucrari executate**:

Traseul conductei va fi transpus in teren prin pichetarea corespunzatoare si va fi predat pe baza de proces-verbal, in prezenta beneficiarului. Predarea amplasamentului traseului conductelor constituie faza determinanta a executiei. Pentru realizarea conductei de distributie gaze naturale de presiune medie se va utiliza teava din polietilena de inalta densitate PE100 SDR11.

Tevile din polietilena sunt executie precisa - destinata tuturor tipurilor de imbinari,corespunzator SDR11 – SR ISO 4437+C1/2001 livrate in colaci sau bare.

Schimbarea de directie in plan orizontal si vertical se face prin curbe executate manual din teava de polietilena fara aport de caldura la o raza minima de curbura de 30 Dn. Unde nu este posibila montarea unei curbe cu raza 30 Dn, se vor monta coturi fabricate, la 90◦ si 45◦, ce pot fi montate prin sudare, printr-unul din procedeele omologate. La intersectia conductei de distributie /bransament cu alte conducte sau cabluri, se va monta tub de protectie, daca nu se respecta conditiile impuse de Normele Tehnice pentru Proiectarea, Executarea si Exploatarea Sistemelor de Alimentare cu Gaze Naturale/2018. Tuburile de protectie depasesc in ambele parti limitele instalatiei sau constructiei traversate cu cel putin 0.5m (in cazul canalizatiilor telefonice, canalelor de ape uzate, conducte care transporta fluide sub presiune, cabluri electrice si a altora de acest gen) si cu cel putin 1.5m limitele canalelor termice. La ambele capete ale tuburilor de protectie se vor monta rasuflatori.

Santul de montare al conductei va fi conform prevederilor NTPEE/2008 art.10.4 adancimea minima a santului se stabileste in conformitate cu art. 6.17: retelele de distributie si instalatiile de utilizare subterane se monteaza la adancimea minima de montaj de 0,9 m de la generatoarea superioara a acestora sau a tubului de protectie, dupa caz; la stabilirea adancimii de montare se are in vedere ca temperatura de inghet a solului poate afecta caracteristicile mecanice ale conductelor din polietilena.

Latimea santului pentru conducte (ls) se stabileste in functie de diametrul conductei Dn:

a). pentru Dn < 100mm, ls = 0,4 m

b). pentru Dn ≥ 100mm, ls = 0,4 m + Dn

Gropile pentru sudare in punctele de imbinare a tronsoanelor conductelor se realizeaza cu urmatoarele dimensiuni:

a) latimea = latimea santului + 0,6 m;

b) lungimea = 1,2 m;

c) adancimea = 0,6 m sub partea inferioara a conductei.

Saparea santurilor se face cu putin timp inainte de montarea conductelor. Fundul santului se executa fara denivelari, se curata de pietre, iar peretii se executa fara asperitati. Fundul santului se acopera cu un strat de 10…15 cm de nisip de granulatie 0,3…0,8 mm. Pozarea conductelor din polietilena se realizeaza numai dupa racirea corespunzatoare a imbinarilor sudate. Conductele din polietilena se aseaza serpuit in sant si se acopera cu un strat de nisip de minimum 10 cm. Dupa stratul de nisip, acoperirea conductei din polietilena se efectueaza in straturi subtiri, cu pamant maruntit, prin compactare dupa fiecare strat. Conductele si fitingurile din polietilena nu se deformeaza la cald in vederea montarii. Acoperirea conductei (pentru primii 50 cm deasupra conductei) se efectueaza intr-o perioada mai racoroasa a zilei, pe zone de 20…30 m, avansand intr-o singura directie, pe cat posibil in urcare. Compactarea se considera ca se executa la umiditatea optima de compactare, printr-un numar variabil de treceri suprapuse peste fiecare strat. Gradul de compactare se considera ca se realizeaza cf. STAS 2914-89.

Umiditatea optima de compactare stabilita cf. STAS 1913/1-83, se asigura prin stropire manual in locuri inguste pentru complectarea gradului de compactare aratat mai jos:

- 90-96% cand se face pe straturi de 10 cm grosime

- 80 -90% cand se face pe straturi de 10 cm grosime

- Controlul se va face strat dupa strat

Verificarea se va face la:

- calitatea pamantului utilizat

- grosimea straturilor asternute

- modulul de deformatie liniara la nivelul patului drumului (Edp), trebuie sa fie de min. Edp =100daN/cmp.

Pentru conductele din PE, se monteaza rasuflatori, in zone construite, aglomerate cu diverse instalatii subterane astfel:

- la capetele tuburilor de protectie

- la imbinari

- la ramificatii de conducte si schimbari de directie

- la iesirea capetelor de bransament din pamant.

Confectionarea rasuflatorilor pentru carosabil si perete, se face din teava din otel cu diametrul de 2”. In dreptul rasuflatorilor, peste conducta din polietilena care a fost acoperita pe toata lungimea cu un strat de nisip gros de 10…15 cm, se adauga un strat de piatra marunta, gros de 15 cm, peste care se aseaza calota rasuflatorii.

Imbinarea conductelor de gaze naturale din polietilena, imbinarea conductelor si fitingurilor din polietilena, in functie de dimensiuni, se realizeaza prin urmatoarele procedee:

a) sudura cap la cap, pentru diametre de cel putin 75 mm;

b) electrofuziune, pentru orice diametru;

c) compresie, intre conducte si fitinguri cu strangere mecanica, pentru diametre cuprinse intre 32 si 63 mm.

Controlul calitatii sudurilor pentru conductele din PE se va face 100% vizual pentru toate imbinarile si prin metode nedistructive,in proportie de 25%, din numarul total de suduri.Controlul vizual al calitatii sudurilor are la baza prevederile CR13.

Imbinarea tevilor si fitingurilor din polietilena se realizeaza cu aparate de sudura care sunt agrementate tehnic de catre organismele abilitate. Nu se admit nici un fel de interventie, pentru corectarea oricaror imbinari. Prelucrarea si imbinarea tevilor din polietilena si a elementelor de asamblare din polietilena se pot realiza la temperatura mediului ambiant cuprinsa intre 5-40 ° C.

Protejarea conductelor si bransamentelor de gaze din polietilena: - pe intregul traseu al conductelor si bransamentelor din polietilena, la o inaltime de 35cm de generatoarea superioara a acestora, este obligatorie montarea unei benzi de avertizare din material plastice de culoare galbena, cu o latime minima de 15 cm si inscriptionata „Gaze naturale –Pericol de explozie”, conform NTPEE/2008 art.10.27.

In scopul identificarii traseului si a determinarii integritatii conductelor din polietilena, acestea sunt insotite pe intreg traseul de un fir trasor, care este un conductor de cupru monofilar, cu sectiunea minima de 1,5 mmp, cu izolatie corespunzatoare unei tensiuni de strapungere minima de 5 kV si se fixeaza de-a lungul generatoarei superioare a conductei din polietilena, la distante de maxim 4m, cu banda adeziva.

Montarea tuburilor de protectie

Tuburile de protectie se confectioneaza din:

a).teava de otel pentru montare: - in carosabil

- sub linii de tramvai sau cale ferata

b). Tuburi din polietilena PE 100 SDR17,65 pentru montare:

- in trotuare

- langa sau la intersectia cu cabluri electrice, telefonice sau instalatii de apa –canal

Diametrul interior al tubului de protectie se stabileste in functie de diametrul exterior al conductei si destinatia conductei protejate:

a). Pentru conducte de distributie:

ditub= de + 100 mm

b). Pentru bransamente

ditub = de+ 50 mm

Tuburile de protectie trebuie sa depaseasca in ambele parti, limitele instalatiei sau constructiei traversate cu cel putin 0,5m. Tuburile de protectie se prevad la capete,la partea superioara cu gauri si rasuflatori, iar capetele se etanseaza cu teava din polietilena.

Montarea conductelor intuburi de protectie se face astfel incat sa nu sa nu existe imbinari pe toata lungimea tubului (pe lungimi ale tubului de protectie de pana la 6 m).

Se interzice montarea conductelor in tuburi de protectie din otel langa sau la intersectia cu cabluri electrice.

Se interzice montarea conductelor in tuburi de protectie din polietilena:

a) langa sau la intersectia cu canale termice;

b) in carosabil, la preluarea sarcinilor mecanice.

Tuburile si calotele rasuflatorilor se confectioneaza din otel. Capacele pentru rasuflatorile pozate in carosabil se confectioneaza din fonta.

Efectuarea verificarilor si probelor la presiune a sistemelor de alimentare se realizeaza la presiuni conform NTPEE/2018, art.269, tabelul 8, astfel:

- verificarea si proba de rezistenta pentru conducte de distributie redusa presiune se vor realiza la presiunea de 4 bar

- verificarea si proba de etansare pentru conducte de distributie redusa presiune se vor realiza la presiunea de 2 bar

Verificarile se fac pe tronsoane de pâna la 500m si se considera corespunzatoare daca presiunea se mentine constanta timp de minim 4 ore.

Proba se efectueaza pe conductele terminate si se considera corespunzatoare daca presiunea se mentine constanta timp de 24 ore.Timpul de realizare a probei de rezistenta la presiune este de 1 ora ,iar pentru proba de etanseitate la presiune este de 24 de ore.

Verificarile si probele de rezistenta si etanseitate la presiune a retelelor de distributie se efectueaza cu aer comprimat, dupa racirea la nivelul temperaturii exterioare ,a ultimei suduri efectuate pe tronsonul respectiv.

Materiale utilizate

Pentru retelele de instalatii de gaze se vor folosi materiale care corespund din punct de vedere calitativ prevederilor standardelor in vigoare si poseda certificate de calitate.

*Organizarea santier:*

Terenul ce va fi ocupat temporar pe durata executiei lucrarilor face parte din domeniul de interes public al localitatii.

*b)cumularea cu alte proiecte existente si /sau aprobate*: nu este cazul

*c*) *utilizarea resurselor naturale, in special a solului, a terenurilor, a apei si a biodiversitatii*: nisip pentru pozarea conductelor.

*d) cantitatea si tipurile de deseuri generate/gestionate:*

In timpul executiei lucrarilor rezulta deseuri menajere si deseuri din constructii, vor fi valorificate/eliminate prin agenti economici autorizati.

Toate deseurile generate in timpul lucrarilor de executie se vor colecta/depozita in spatii special amenajate, pe categorii de deseuri si predate catre operatori autorizati pentru valorificare/eliminare .

*e)poluarea si alte efecte negative -* emisiile vor rezulta in perioada de executie a lucrarilor, din surse mobile (mijloacele folosite la transportul materialelor), din lucrarile efective realizate pentru executarea proiectului. Nivelul de zgomot nu va depasi nivelul prevazut de STAS 10009/2017 - Acustica. Limite admisibile ale nivelului de zgomot din mediul ambiant;

*f) riscul de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice* – minor.

g) *riscurile pentru sanatatea umana – de exemplu, din cauza contaminarii apei sau a poluarii atmosferice* – nu este cazul

**2) Amplasarea proiectului**

a) *Utilizarea actuala si aprobata a terenurilor*: amplasamentul este situat in intravilanul localitatii Macin, str. Petru Rares, Agricultori, Nifon Balasescu, Gh. Munteanu Murgoci, jud. Tulcea conform CU nr. 6/272 din 10.01.2019, emis de Primaria Orasului Macin.

b) *bogatia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa, biodiversitatea, din zona si din subteranul acesteia* – nu este cazul.

c) *capacitatea de absorbtie a mediului natural, acordandu-se o atentie speciala urmatoarelor zone*:

-zone umede, zone riverane, guri ale raurilor – nu este cazul

-zone costiere si mediul marin – nu este cazul;

-zone montane si forestiere – nu este cazul;

-arii naturale protejate de interes national, comunitar, international – nu este cazul ;

-zone clasificate sau protejate conform legislatiei in vigoare: situri Natura 2000 desemnate in conformitate cu legislatia privind regimul ariilor naturale protejate, conservarea habitatelor naturale, a florei si faunei salbatice; zonele prevazute de legislatia privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor legislatiei din domeniul apelor, precum si a celei privind caracterul si marimea zonelor de protectie sanitara si hidrogeologica– nu este cazul;

-zonele in care au existat deja cazuri de nerespectare a standardelor de calitate a mediului prevazute de legislatia nationala si la nivelul Uniunii Europene si relevante pentru proiect sau in care se considera ca exista astfel de cazuri– nu este cazul;

- zonele cu o densitate mare a populatiei – nu este cazul;

- peisaje si situri importante din punct de vedere istoric, cultural sau arheologic – imobilul nu se afla in zona de protectie a monumentelor istorice.

**3) Tipurile si caracteristicile impactului potential**

- importanta si extinderea spatiala a impactului - de exemplu, zona geografica si dimensiunea populatiei care poate fi afectata – impact minor

- natura impactului – implementarea proiectului va avea un impact pozitiv, permanent, pe termen mediu si lung asupra peisajului, mediului vizual, social, cultural. Impactul asupra faunei, florei, calitatii aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

- intensitatea si complexitatea impactului: impactul determinat de lucrarile de constructie, nu sunt de natura sa determine efecte negative permanente pe termen mediu si lung. Se estimeaza ca lucrarile vor avea un impact nesemnificativ asupra factorilor de mediu.

- probabilitatea impactului: pe durata de implementare si exploatare a proiectului va fi redusa;

- debutul, durata, frecventa si reversabilitatea preconizate ale impactului – impactul nesemnificativ identificat se va manifesta doar pe perioada lucrarilor de investitie. Dupa finalizarea lucrarilor se estimeaza un impact neutru;

- cumularea impactului cu impactul altor proiecte existente si/sau aprobate – impact minor;

- posibilitatea de reducere efectiva a impactului: se va utiliza material absorbant in cazul unor scurgeri accidentale de combustibil de la utilajele cu care se lucreaza.

II. **Motivele pe baza carora s-a stabilit necesitatea neefectuarii evaluarii adecvate -** Nu se afla in arii naturale protejate.

III. **Motivele pe baza carora s-a stabilit necesitatea neefectuarii evaluarii impactului asupra corpurilor de apa** in conformitate cu decizia justificata privind necesitatea elaborarii studiului de evaluare a impactului asupra corpurilor de apa, dupa caz – conform punctului de vedere al SGA Tulcea nu este afectat niciun corp de apa.

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar si predate agentilor economici autorizati;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate;
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si GNM – CJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr. 6/272 din 10.01.2019, emis de Primaria Orasului Macin;

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial, actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu Avize, Acorduri, Autorizatii Sef Serviciu Calitatea Factorilor de Mediu

ing. Simona CONSTANTINESCU ing. Elena MICU

Intocmit: Ec. Ruxandra SUSAN/16.05.2019/12:37

A.A.A. ................./...............05.2019

Intocmit in trei exemplare din care: unul la titular, unul la dosar obiectiv si unul la dosar acte de reglementare.